text: Brand i Vejle måske påsat
  10 januar 2014 kl. 10.13
  Årsag til kælderbrand i Løget virker mistænkelig.
  Politiet kan ikke finde en umiddelbar forklaring på, hvorfor en kælder torsdag brød i brand på Grønnedalen 12 i Løget i Vejle.
  Derfor efterforsker politiet branden som påsat.
  - Vi har en formodning om, at den er påsat, siger vicepolitikommissær Jens Møller Pedersen fra lokalpolitiet i Vejle til TV SYD.
  Der stod noget fyrværkeri i kælderen, som kan vise sig at være brandårsagen. Men derudover var der ikke andre genstande i kælderen, som kan have antændt branden.
  Kriminalteknisk afdeling fortsætter efterforskningen i næste uge.
  Løget har tidligere være plaget af påsatte brande.
  